Source: http://www.monitorfg.ro/2018/11/20/handbal-liga-nationala-csm-fagaras-iar-la-retrogradare/
Timestamp: 2019-05-25 18:53:07+00:00

Document:
Handbal, Liga Naţională: CSM Făgăraş, iar la retrogradare | Monitorul de Făgăraș
Acasă Ştiri din sport Handbal, Liga Naţională: CSM Făgăraş, iar la retrogradare
Miercuri, 14 noiembrie, a avut loc o nouă etapă a Ligii Naţionale la handbal masculin. CSM Făgăraş a evoluat în deplasare la Suceava. Meciul avea o importanţă deosebită pentru ambele formaţii, acestea aflîndu-se în luptă directă pentru evitarea retrogradării. Formaţia antrenată de Eugen Frăţilă a pierdut la limită, scor 24-23, după ce la pauză gazdele conduceau la trei goluri diferenţă, 12-9. Prima parte a meciului a fost echilibrată. Gazdele au forţat pe finalul reprizei şi au reuşit să mărească avantajul de pe tabela de marcaj. CSM Făgăraş a început foarte slab repriza secundă. Diferenţa s-a mărit progresiv pînă la şapte goluri. Handbaliştii făgărăşeni, pe finalul meciului au echilibrat din nou disputa dar nu au putut întoarce soarta partidei. CSM Făgăraş a început partida în următoarea formaţie: Vîlceanu, Bejenariu, Vancea, Popia, Bahan, Constantinescu,Huta. Pe parcursul jocului au mai evoluat: Dedu, Capotă, Mateoniu şi Turcu. Principalii marcatori pentru CSM Făgăraş în acest joc au fost: Bejenariu-6 goluri, Bahan-5 goluri,Vancea şi Constantinescu-3 reuşite. Următoarea partidă pentru CSM Făgăraş va avea loc miercuri, 21 noiembrie, pe propriul teren cu Steaua, de la ora 18.
Articolul precedentDonaţia de saltele de la Fundaţia ,,Mihai Neşu” a ajuns la Spital
Articolul următorMedalii pentru judoul făgărăşean

References: CSM 
 CSM 
 CSM 
 CSM 
 CSM 
 CSM 
 CSM